**

**REPUBLIKA HRVATSKA**

**SPLITSKO-DALMATINSKA ŽUPANIJA**

**OPĆINA PODSTRANA**

**OPĆINA PODSTRANA**

**OPĆINSKO VIJEĆE**

**PREDMET:** PRIJEDLOG ODLUKE O IZRADI IZMJENA I DOPUNA URBANISTIČKOG PLANA UREĐENJA PODRUČJA MUTOGRAS

**PRAVNI OSNOV:** Članci 86. - 89., članak 198. Zakona o prostornom uređenju („Narodne novine“ broj 153/13, 65/17, 114/18, 39/19, 98/19 i 67/23) i članak 46. Statuta Općine Podstrana (''Službeni glasnik Općine Podstrana'' broj 07/2021, 21/2021 i 04/2023)

**PREDLAGATELJ:** Općinski načelnik

**NADLEŽNOST ZA**

**DONOŠENJE:** Općinsko vijeće

**NOSITELJ IZRADE**

**(STRUČNA OBRADA):** Upravni odjel za prostorno uređenje, komunalne poslove i zaštitu okoliša Općina Podstrana

Na temelju članaka 86. - 89. i članka 198. Zakona o prostornom uređenju („Narodne novine“ broj 153/13, 65/17, 114/18, 39/19, 98/19 i 67/23) i članka 46. Statuta Općine Podstrana (''Službeni glasnik Općine Podstrana'' broj 07/2021, 21/2021 i 04/2023), Općinsko vijeće Općine Podstrana na 23. sjednici održanoj dana 21. prosinca 2023. godine, donosi

**ODLUKU**

**O IZRADI IZMJENA I DOPUNA**

**URBANISTIČKOG PLANA UREĐENJA PODRUČJA MUTOGRAS**

Članak 1.

Donosi se Odluka o izradi Izmjena i dopuna Urbanističkog plana uređenja područja Mutogras - UPU broj 13 („Službeni glasnik Općine Podstrana“ broj 28/13), (u daljnjem tekstu: Odluka).

Članak 2.

Odlukom o izradi Izmjena i dopuna Urbanističkog plana uređenja područja Mutogras, (u daljnjem tekstu: Plan) utvrđuje se pravna osnova za izradu Plana, ocjena stanja u obuhvatu Plana, način pribavljanja stručnih rješenja, popis javnopravnih tijela određenih posebnim propisima koja daju zahtjeve za Plan, te drugih sudionika korisnika prostora koji će sudjelovati u izradi Plana, rokovi za izradu Plana, te izvori financiranja Plana.

**I. PRAVNA OSNOVA ZA IZRADU I DONOŠENJE IZMJENA I DOPUNA PLANA**

Članak 3.

Pravna osnova za izradu i donošenje Plana:

* Zakon o prostornom uređenju (NN 153/13, 65/17, 114/18, 39/19, 98/19, 67/23)
* Prostorni plan Splitsko-dalmatinske županije („Službeni glasnik Splitsko-dalmatinske županije“ broj 1/03, 8/04, 5/05, 5/06, 13/07, 9/13, 147/15 – ispravak greške, 154/21 i 170/21, pročišćeni tekst)
* Prostorni plan uređenja Općine Podstrana („Službeni glasnik Općine Podstrana“ broj 03/06, 08/08, 03/11 - pročišćeni tekst, 12/17, 14/17 - pročišćeni tekst, 13/19, 04/21 i 04/23).

**II. RAZLOZI DONOŠENJA PROSTORNOG PLANA, CILJEVI I PROGRAMSKA POLAZIŠTA IZMJENA I DOPUNA PLANA**

Članak 4.

Razlozi donošenja Plana su:

* Usklađenje s Prostornim planom uređenja Općine Podstrana („Službeni glasnik Općine Podstrana“ broj 03/06, 08/08, 03/11 - pročišćeni tekst, 12/17, 14/17 - pročišćeni tekst, 13/19, 04/21 i 04/23)
* Revizija prometne i ostale infrastrukturne mreže
* Revizija pojedinih planskih ograničenja vezanih za prostornu organizaciju i urbanističke parametre (kig, kis, minimalne veličine građevnih parcela, itd.
* Preispitivanje mogućnosti izmjene namjene pojedinih površina.
* Ostale manje korekcije i ispravci, otklanjanje uočenih neusklađenosti i/ili nedostataka u grafičkom i tekstualnom dijelu Plana

**III. OBUHVAT PLANA**

Članak 5.

Obuhvat Plana određen je Prostornim planom uređenja Općine Podstrana („Službeni glasnik Općine Podstrana“ broj 03/06, 08/08, 03/11 - pročišćeni tekst, 12/17, 14/17 - pročišćeni tekst, 13/19, 04/21 i 04/23).

**IV. SAŽETA OCJENA STANJA U OBUHVATU IZMJENA I DOPUNA PLANA**

Članak 6.

Prostor unutar obuhvata Plana je djelomično izgrađen, dok je postojeća prometna i ostala infrastrukturna mreža pretežito neadekvatna.

U periodu od izrade plana stupio je na snagu Zakon o postupanju s nezakonito izgrađenim zgradama čijom provedbom su postavljeni novi parametri u prostoru.

**V. POPIS** **SEKTORSKIH STRATEGIJA, PLANOVA, STUDIJA I DRUGIH DOKUMENATA PROPISANIH POSEBNIM ZAKONIMA KOJIMA, ODNOSNO U SKLADU S KOJIMA SE UTVRĐUJU ZAHTJEVI ZA IZRADU PLANA**

Članak 7.

U izradi Plana koristiti će se sva raspoloživa dokumentacija koju iz svog djelokruga osiguravaju tijela i osobe određene posebnim propisima.

Ukoliko se u postupku ocjene o potrebi strateške procjene utjecaja na okoliš za izradu Plana, temeljem članka 66. Zakona o zaštiti okoliša utvrdi potreba izrade strateške studije, ista će biti izrađena i proveden postupak verifikacije istodobno s procedurom donošenja Plana.

**VI. NAČIN PRIBAVLJANJA STRUČNIH RJEŠENJA**

Članak 8.

Stručna rješenja osigurati će pravna osoba koja ispunjava uvjete za obavljanje djelatnosti prostornog uređenja propisane posebnim zakonom, a sukladno podacima, planskim smjernicama i dokumentaciji tijela i osoba određenih posebnim propisima.

Studije i drugi dokumenti će se naručiti po potrebi.

**VII. POPIS TIJELA I OSOBA ODREĐENIH POSEBNIM PROPISIMA, KOJA DAJU ZAHTJEVE ZA IZRADU PLANA IZ PODRUČJA SVOG DJELOKRUGA, TE DRUGIH SUDIONIKA, KOJI ĆE SUDJELOVATI U IZRADI PLANA**

Članak 09.

Popis javnopravnih tijela određen posebnim propisima koja daju zahtjeve (podatke, planske smjernice) za izradu Plana iz područja svog djelovanja te drugih sudionika koji će sudjelovati u izradi predmetnog Plana:

1. Ministarstvo kulture i medija, Uprava za zaštitu kulturne baštine, Konzervatorski odjel u Splitu, Porinova bb, 21000 Split
2. Hrvatska regulatorna agencija za mrežne djelatnosti, Roberta Frangeša Mihanovića 9, 10110 Zagreb
3. MUP, Ravnateljstvo civilne zaštite, Područni ured civilne zaštite Split, Služba inspekcijskih poslova Split, Moliških Hrvata 1, 21000 Split
4. Hrvatske vode - Vodnogospodarski odjel za slivove južnog Jadrana, Vukovarska 35, 21000 Split
5. Čistoća Split, Put Mostina 49, 21000 Split
6. Vodovod i kanalizacija d.o.o., Hercegovačka 8, 21000 Split
7. Elektrodalmacija Split, Poljička cesta 73, 21000 Split
8. HOPS, Hrvatski operator prijenosnog sustava d.o.o., Kupska 4, 10000 Zagreb
9. Hrvatske ceste Poslovna jedinica Split, Tehnička ispostava Split, Ruđera Boškovića 22, 21000 Split
10. Zavod za prostorno uređenje Splitsko-dalmatinske županije, Bihaćka 1, 21000 Split
11. Županija Splitsko-dalmatinska, Upravni odjel za graditeljstvo i prostorno uređenje, Domovinskog rata 2, 21000 Split
12. Županija Splitsko-dalmatinska, Upravni odjel za gospodarstvo, EU fondove i poljoprivredu, Domovinskog rata 2, 21000 Split
13. Mjesni odbor Sv. Martin – Mutogras

Primjenom članka 90. Zakona o prostornom uređenju i gradnji (Narodne novine 153/13, 65/17, 114/18, 39/19, 98/19 i 67/23), navedena tijela i osobe pozivaju se da u roku od 30 dana dostave svoje zahtjeve za izradu Plana.

Ukoliko navedena tijela i pravne osobe ne dostave svoje zahtjeve u navedenom roku smatrati će se da ih nemaju.

**VIII. PLANIRANA DINAMIKA ZA IZRADU PROSTORNOG PLANA, ODNOSNO ROK ZA PRIPREMU ZAHTJEVA ZA IZRADU PROSTORNOG PLANA TIJELA I OSOBA ODREĐENIH POSEBNIM PROPISIMA**

Čanak 10.

Rok za izradu Planova po fazama:

* dostava prethodnih zahtjeva (podaci, planske smjernice i propisani dokumenti) za izradu prostornog plana: 30 dana od dana zaprimanja Odluke s pozivom na dostavu zahtjeva,
* izrada Prijedloga plana za javnu raspravu: 30 radnih dana od dana zaprimanja prethodnih zahtjeva,
* javna rasprava: 30 dana,
* izvješće o javnoj raspravi 15 dana od isteka roka za davanje pisanih mišljenja, prijedloga i primjedbi i izrada Nacrta konačnog prijedloga Plana,
* utvrđivanje Konačnog prijedloga Plana 8 dana po dostavi Nacrta konačnog prijedloga Plana,
* donošenje Plana - ovisi o sjednici općinskog Vijeća, nakon zaprimanja suglasnosti Ministarstva

**IX. IZVORI FINANCIRANJA IRADE IZMJENA I DOPUNA PLANA**

Čanak 11.

Izrada Plana financirat će se iz Proračuna Općine Podstrana.

**X. ZAVRŠNE ODREDBE**

Članak 12.

Ova Odluka će se objaviti u Službenom glasniku Općine Podstrana.

Ova Odluka će se dostaviti javnopravnim tijelima i osobama određenim posebnim propisom, odnosno tijelima i osobama određenih u članku 9. ove Odluke.

Članak 13.

Ova Odluka stupa na snagu osmog dana od dana objave u „Službenom glasniku Općine Podstrana“.

|  |  |
| --- | --- |
| KLASA: 024-02/23-01/14  URBROJ: 2181-39-01-23-07  Podstrana, 21. prosinca 2023. g. | Predsjednik Općinskog vijeća:  Zdravko Galić |